
Comisia pentru drepturile omului, culte 

şi problemele minorităţilor naţionale 



- Domnului deputat




Ion Cârstoiu,



  Preşedintele Comisiei pentru administraţie publică, 

  amenajarea teritoriului şi echilibru ecologic



- Domnului deputat




Emil Popescu,



  Preşedintele Comisiei juridice, de disciplină şi imunităţi

AVIZ

la proiectul de Lege privind Statutul funcţionarilor publici



Biroul  permanent  al  Camerei   Deputaţilor a trimis cu adresa nr. 72 din 12 martie 1998 Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind Statutul funcţionarilor publici.



În şedinţele din 9, 29 aprilie şi 6 mai 1998, Comisia a examinat proiectul de lege şi a hotărât, cu majoritate de voturi, să-i dea aviz favorabil cu amendamentele ce urmează mai jos.

I. Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 3 

   “ (1) – Serviciul public este autoritatea care îşi exercită atribuţiile în regim de putere publică, în scopul satisfacerii unei nevoi de interes general.

    (2) – Prezentul statut se aplică funcţionarilor publici încadraţi în unul din următoarele servicii publice:

a) Guvernul României;

b) Ministerele, celelalte organe ale administraţiei publice centrale, autorităţile administrative autonome, precum şi serviciile publice descentralizate ale acestora;

c) prefecturile;

d) aparatul propriu al consiliilor judeţene şi locale şi al municipiului Bucureşti şi al sectoarelor municipiului Bucureşti”.
	    Domnul deputat Konya Hammar-Alexandru a propus completarea art.3 cu un alineat nou având următorul conţinut: 

“Dispoziţiile prezentei legi se aplică şi funcţionarilor publici încadraţi în serviciile Preşedinţiei României, Parlamentului, Curţii Constituţionale, Curţii de Conturi, Avocatului Poporului cu excepţia cazurilor  în care, prin legi speciale, este reglementat statutul acestora”.

    Amendamentul a fost însuşit de membrii comisiei.
	    Autorul a considerat enumerarea de la alin. (2) al art. 3, incompletă, rămânând în afara reglementărilor funcţionarii publici din instituţiile arătate în noul alineat.

	2.
	    Art. 5

    “(1) Poate ocupa o funcţie publică persoana fizică care îndeplineşte următoarele condiţii:

............................................

h) nu a fost condamnat pentru săvârşirea  cu intenţie a unei infracţiuni contra siguranţei statului, contra persoanei, contra patrimoniului, contra autorităţii, precum şi pentru orice altă infracţiune săvârşită cu intenţie, care 

l-ar face incompatibil cu 
	    Domnul deputat Şerban Rădulescu-Zoner a propus modificarea părţii finale a textului, acesta urmând să aibă următoarea redactare:

“În caz de reabilitare, aceasta poate ocupa orice funcţie publică”.

    Amendamentul a fost însuşit de membrii comisiei.

    Ţinând cont de acest amendament şi luând în considerare erorile gramaticale existente în redactarea textului literei 
	    Propunerea de amendare ia în considerare faptul că reabilitarea înseamnă reinserţia totală a persoanei aflate într-o asemenea situaţie, aceasta fiind repusă în situaţia ce a avut-o înainte de condamnare în ce priveşte drepturile sale.

	funcţia publică pe care urmează să o ocupe. În caz de reabilitare, acesta poate ocupa numai funcţii publice de execuţie”.
	h) în proiectul de lege, urmează ca această literă să aibă următoarea redactare:

“(1) Poate ocupa o funcţie publică persoana fizică

care îndeplineşte următoarele condiţii:

...........................................

h) nu a fost condamnată pentru săvârşirea  cu intenţie a unei infracţiuni contra siguranţei statului, contra persoanei, contra patrimoniului, contra autorităţii, precum şi pentru orice altă infracţiune săvârşită cu intenţie, care ar face-o

incompatibilă cu

funcţia publică pe care urmează să o ocupe. În caz de reabilitare, aceasta poate ocupa orice funcţie publică”.
	

	3.
	
	    Domnul deputat Marţian Dan a propus introducerea unui alineat nou, la art. 5 cu următorul cuprins:

“Alin.(2) – În localităţile în care există o minoritate naţională sau minorităţi naţionale cu pondere însemnată în populaţia acestora se va încuraja angajarea de funcţionari publici care să cunoască şi limba minorităţii sau minorităţilor naţionale respective”.

    Amendamentul a fost însuşit de membrii comisiei.
	    S-a avut în vedere ca, în componenţa serviciilor publice din localităţile cu specificul menţionat, să existe şi funcţionari care să cunoască, pe lângă limba română, şi limba minorităţii sau minorităţilor respective, pentru a se asigura o mai bună comunicare între autorităţi şi populaţia în cauză.

	4.
	
	    Domnul deputat Petre Ţurlea a propus introducerea, după art. 5, a unui articol nou, (51) având următorul text:

“În zonele în care românii 
	    Autorul a considerat că prin introducerea acestui articol se va înlătura discriminarea pe criterii etnice a cetăţenilor de origine etnică română din 

	sunt minoritari, trebuie angajaţi funcţionari publici şi din rândul acestora”.

    Amendamentul a fost însuşit de membrii comisiei.
	zonele în discuţie.

	5.
	    Art. 10

    “La investirea în funcţie, precum şi la eliberarea din funcţie, funcţionarii publici sunt obligaţi să prezinte conducătorului serviciului public sau funcţionarului public desemnat de acesta declaraţia de avere”.
	    Domnul deputat Şerban Rădulescu-Zoner a propus modificarea textului 

art. 10, după cum urmează:

“După investirea în funcţie, precum şi la eliberarea din funcţie, funcţionarii publici sunt obligaţi să prezinte conducătorului serviciului public sau funcţionarului 

public desemnat de acesta declaraţia de avere”.

    Amendamentul a fost însuşit de membrii comisiei.
	    Declaraţia de avere nu poate fi o condiţie prealabilă investirii, ea poate fi cerută numai după investirea în funcţie.

	6.
	    Art. 11

    “(1) Serviciul public are obligaţia de a întocmi pentru fiecare funcţionar public un dosar personal”.
	    Domnul deputat Wittstock Eberhard-Wolfgang  a propus înlocuirea vocabulei “personal” din sintagma “dosar personal” cu vocabula “profesional”.

     Ca urmare, textul 

art. 11(1) va avea următorul cuprins:

“Serviciul public are obligaţia de a întocmi pentru fiecare funcţionar public un dosar profesional”.

    Amendamentul a fost aprobat de membrii comisiei.
	    Amendamentul se întemeiază pe necesitatea respectării unităţii terminologice în cuprinsul întregului articol 11.

	7.
	    Art. 11 

    “(4) Dosarul profesional este confidenţial. La acesta poate avea acces numai conducătorul serviciului public”.
	    Domnul deputat Konya Hammar-Alexandru a propus completarea textului, în partea sa finală, după cum urmează: 

“Art. 11(4) - Dosarul profesional este confidenţial. La acesta poate avea acces numai 
	    Amendamentul ia în considerare faptul că pot interveni situaţii care impun consultarea dosarului personal al unui funcţionar public, iar acest lucru nu poate fi făcut din cauza faptului că, dintr-un motiv sau altul, 

	conducătorul serviciului public sau persoana delegată de acesta”.

    Amendamentul a fost însuşit de comisie cu unanimitate de voturi.
	conducătorul serviciului public nu este prezent la serviciu.

	8.
	    
	    Domnul deputat Konya Hammar-Alexandru propune introducerea, la art. 11, a unui nou alineat, după alin. 5, având următorul conţinut:

“Art. 11(6) – Funcţionarul public are oricând acces la dosarul său profesional în prezenţa conducătorului serviciului public sau a persoanei delegate de acesta”.

    Amendamentul a fost însuşit de comisie.
	    Introducerea  acestui alineat este necesară pentru a asigura posibilitatea accesului la dosarul propriu a funcţionarului public interesat.

	9.
	    Art. 12

    “(3) – În serviciile publice în care funcţionează compartimente de personal şi resurse umane, conducătorul acestui compartiment va fi preşedintele comisiei de numiri şi avansări, iar în celelalte cazuri, preşedintele comisiei de numiri şi avansări va fi desemnat de conducătorul serviciului public”.
	    Domnul deputat Şerban Rădulescu-Zoner a propus reformularea alin. (3) al art. 12, după cum urmează:

“Preşedintele comisiei de numiri şi avansări va fi desemnat de către conducătorul serviciului public din rândul persoanelor cu studii superioare şi cu experienţă îndelungată, iar conducătorul  compartimentului de personal şi resurse umane va fi membru  al comisiei, având obligaţia de asigurare a lucrărilor tehnice”.

    Amendamentul a fost aprobat de membrii comisiei cu majoritate de voturi.
	    Autorul a avut în vedere faptul  că şeful compartimentului de personal şi resurse umane este, de multe ori, un funcţionar fără studii superioare, nefiind în măsură să promoveze specialişti sau persoane ce au studii superioare. Se evită astfel ca “şeful cadrelor” să prezideze astfel de comisii.

	10.
	    Art. 16

    “(1) Primind propunerea de numire, conducătorul serviciului public va emite, de îndată, decizia de 
	    Domnul deputat Konya Hammar-Alexandru a propus reformularea

art. 16(1), după cum urmează:
	    S-a avut în vedere corecta reflectare a tuturor elementelor care îi asigură funcţionarului public statutul respectiv.

	numire, care va cuprinde data la care cel numit se va prezenta să ocupe funcţia publică pentru care a candidat, funcţia precum şi salariul şi celelalte drepturi salariale”.
	“Primind propunerea de numire, conducătorul serviciului public va emite decizia de numire, care va cuprinde data la care cel numit se va prezenta să ocupe funcţia publică

pentru care a candidat, gradul sau treapta profesională, după caz, gradaţia, precum şi salariul de încadrare şi celelalte drepturi salariale”.

    Amendamentul a fost însuşit de comisie.
	

	11.
	    Art. 26

    “(1) După expirarea termenului de 15 zile, comisia de numiri şi avansări face propuneri de avansare sau numire, după caz, în funcţia publică de

conducere a persoanei fizice care a obţinut cea mai mare medie, dar nu mai puţin de media 8”.
	      Domnul deputat Konya Hammar-Alexandru a propus modificarea mediei care dă dreptul funcţionarului public la avansare sau numire de la 8 la 7.

    Amendamentul a fost însuşit de comisie.

    Ca atare, textul art.26(1) va avea următoarea redactare:

“(1) După expirarea termenului de 15 zile, comisia de numiri şi avansări face propuneri de avansare sau numire, după caz, în funcţia publică de

conducere a persoanei fizice care a obţinut cea mai mare medie, dar nu mai puţin de media 7”.
	    Autorul a considerat că media 7 reprezintă un standard de cunoştinţe suficient pentru ocuparea funcţiei publice de conducere sau pentru avansare.

	12.
	    Art. 31

    “(2) În situaţia în care, în ultimii 2 ani, funcţionarul public a fost notat cu calificativul “insuficient”, conducătorul serviciului public poate propune acestuia trecerea într-o funcţie inferioară. Dacă propunerea nu este acceptată, se procedează la eliberarea din funcţie”.
	    Domnul deputat Ovidiu Şincai a propus introducerea vocabulei “ierarhic” înaintea vocabulei “inferioară”.

    Amendamentul a fost însuşit de membrii comisiei.

    Ca atare, textul alin. (2) al art. 31 va avea următorul cuprins: 

“(2) În situaţia în care, în 
	    S-a avut în vedere mai buna precizare a ceea ce înseamnă funcţie inferioară.

	ultimii 2 ani, funcţionarul public a fost notat cu calificativul “insuficient”, conducătorul serviciului public poate propune acestuia trecerea într-o funcţie ierarhic inferioară. Dacă propunerea nu este acceptată, se procedează la eliberarea din funcţie”.
	

	13.
	    Art. 32

    “(1) Notarea funcţionarului public se face anual, în cursul lunii decembrie, are caracter confidenţial, se aduce la cunoştinţa acestuia, sub semnătură şi se păstrează la dosarul profesional al acestuia”.
	    Domnul deputat Konya Hammar-Alexandru a propus ca notarea anuală a funcţionarului public să se facă nu în luna decembrie, ci în luna ianuarie a anului următor.

    Amendamentul a fost însuşit de membrii comisiei.

    Ca urmare, alin. (1) al 

art. 32 va avea următorul cuprins:

“(1) Notarea funcţionarului public se face anual, în cursul lunii ianuarie a anului următor, are caracter confidenţial, se aduce la cunoştinţa acestuia, sub semnătură şi se păstrează la dosarul profesional al acestuia”.
	    Autorul amendamentului consideră că notarea anuală a funcţionarului public nu trebuie făcută în luna decembrie, cu alte cuvinte înainte de sfârşitul  anului respectiv, ci în luna ianuarie a anului viitor.

	14.
	    Art. 36

     “Funcţionarii publici au obligaţia ca, în exercitarea atribuţiilor ce le revin, să se abţină de la manifestarea opiniilor lor politice, care nu trebuie să influenţeze în nici un mod imparţialitatea lor în realizarea sarcinilor de serviciu”.
	    Domnul deputat Şerban Rădulescu-Zoner şi domnul deputat Ovidiu Şincai au propus reformularea art. 36, după cum urmează:

“Funcţionarii publici au obligaţia de a nu face parte din partide politice şi din organizaţii asimilate acestora, iar în exercitarea atribuţiilor ce le revin le este interzis 

să-şi  manifeste opţiuni politice”.


	     Autorii au considerat că formularea din proiectul de lege a art. 36 nu asigură, în activitatea funcţionarului public, neimplicarea în politică.

	    Amendamentul a fost însuşit de comisie cu majoritatea voturilor exprimate.
	

	15. 
	    Art. 53

    “Sancţiunile disciplinare prevăzute la art. 51 alin. (2) lit. c)-f) se aplică de conducătorul serviciului public, la propunerea comisiei de disciplină”.
	    Domnul deputat Şerban Rădulescu-Zoner a propus  extinderea competenţei de sancţionare reglementată de acest articol şi la sancţiunea prevăzută la litera b) a alin.(2) a art. 51, textul urmând să aibă următorul cuprins:

“Sancţiunile disciplinare prevăzute la art. 51 

alin. (2) lit. b)-f) se aplică de conducătorul serviciului public, la propunerea comisiei de disciplină”.
	    Autorul a avut în vedere  faptul că şi sancţiunea prevăzută la lit. b) alin. (2) a art. 51 trebuie să intre sub incidenţa reglementatoare  de  la 

art. 53.

	16.
	    Art. 54

    “(1) În aparatul de lucru al Guvernului, în fiecare minister, alte organe de specialitate ale administraţiei publice centrale şi la autorităţile administrative autonome se constituie o comisie de disciplină a funcţionarilor publici, compusă din 5-7 membri, competentă să ancheteze şi să propună sancţiunea aplicabilă funcţionarilor publici din aparatul propriu, precum şi pentru cei din serviciile publice descentralizate ale acestora, pentru cei din instituţiile publice subordonate”.
	    Domnul deputat Şerban Rădulescu-Zoner a propus completarea alin. (1) al 

art. 54 prin menţionarea instituţiilor cărora li se aplică  dispoziţiile prezentei  legi. 

    Ca urmare, textul acestui alineat va avea următoarea redactare: 

“În aparatul de lucru al Preşedinţiei României, Parlamentului României, Curţii Constituţionale, Curţii de Conturi, Avocatului Poporului, Guvernului, în fiecare minister, alte organe de specialitate ale administraţiei publice centrale şi ale autorităţilor administrative autonome se constituie o comisie de disciplină a funcţionarilor publici, compusă din 5-7 membri, competentă să cerceteze şi să propună

sancţiunea aplicabilă funcţionarilor publici din aparatul propriu, precum şi 
	    Pentru a se face corelarea cu modificarea adusă alin. (3) al art. 3. 

	pentru cei din serviciile publice descentralizate ale acestora, pentru cei din instituţiile publice subordonate”.

    Amendamentul a fost însuşit de comisie.
	

	17.
	
	    Domnul deputat Şerban Rădulescu-Zoner a propus introducerea unui alineat nou, (11),  după alin.(1) al 

art. 55, care va avea următorul cuprins:

“(11) Comisia de disciplină a funcţionarilor publici poate fi sesizată în scris de orice cetăţean care se consideră lezat în raporturile sale cu funcţionarul public respectiv, comisia fiind obligată să examineze sesizarea şi să răspundă în scris petentului”.

     Amendamentul a fost

admis de membrii comisiei.
	    Amendamentul urmăreşte să asigure  protecţia cetăţenilor în faţa posibilelor  abuzuri din partea funcţionarilor publici cu care intră în contact  în vederea soluţionării unor cereri îndreptăţite  pe care ei le adresează respectivilor funcţionari.

	18.
	
	    Domnul deputat Konya Hammar-Alexandru şi domnul deputat Şerban Rădulescu-Zoner au propus introducerea unui nou alineat, numerotat 8, în cuprinsul art. 71 având  următoarea formulare:

“(8) Funcţionarii publici care cunosc o limbă străină, în afara limbii materne, atestată printr-un certificat eliberat de un organ abilitat, au dreptul la un spor de 1% din salariul de încadrare pentru fiecare limbă străină cunoscută”.

    Amendamentul a fost admis de membrii comisiei cu majoritatea voturilor exprimate.


	   Prin introducerea acestui alineat se urmăreşte stimularea interesului funcţionarilor publici pentru perfecţionarea lor profesională, inclusiv prin însuşirea unor limbi străine, aspect important într-o vreme în care multiplicarea legăturilor cu instituţii şi cetăţeni din alte ţări devine tot mai frecventă şi mai substanţială.

	19.
	    Art. 73

    “(1) Durata maximă a timpului de lucru pentru funcţionarii publici este de 8 ore pe zi şi de 40 de ore pe săptămână”.
	    Domnul deputat Konya Hammar-Alexandru a propus introducerea vocabulei “lucrătoare”, după vocabula “zi”.

    Amendamentul a fost însuşit de comisie.

    Ca urmare, textul alin.(1) al art. 73 va următoarea redactare:

“(1) Durata maximă a timpului de lucru pentru funcţionarii publici este de 8 ore pe zi lucrătoare şi de 40 de ore pe săptămână”.
	    Autorul a avut în vedere precizarea expresă a duratei timpului de lucru raportat la zilele lucrătoare.

	20.
	    Art. 74

    “(11) Pentru evenimente familiale deosebite, funcţionarii publici au dreptul la 3-5 zile libere plătite. Durata acestor zile libere se stabileşte de conducătorul serviciului public în raport cu importanţa evenimentului familial şi cu interesele serviciului”.
	    Domnul deputat Wittstock Eberhard-Wolfgang a propus introducerea vocabulei “câte” înaintea cifrei 3.

    Amendamentul a fost însuşit de comisie.

    Ca atare, textul alin.(11) al art. 74 va avea următoarea redactare:

“(11) Pentru evenimente familiale deosebite, 

funcţionarii publici au dreptul la câte 3-5 zile libere plătite. Durata acestor zile libere se stabileşte de conducătorul serviciului public în raport cu importanţa evenimentului familial şi cu interesele serviciului”.
	    Autorul a dorit să se facă această precizare pentru a nu se înţelege că intervalul de 3-5 zile libere  se referă la toate evenimentele importante ce pot surveni în  viaţa unui funcţionar public pe parcursul unui an calendaristic.

	21.
	    Art. 75

    “(1) Femeile care ocupă o funcţie publică au dreptul, potrivit legii, la concediu de maternitate şi la concediu pentru creşterea şi îngrijirea copiilor”.
	    Domnul deputat Konya Hammar-Alexandru a propus completarea textului alin. (1) al art. 75 cu o teză nouă având următorul conţinut:

“De concediu pentru creşterea şi îngrijirea copiilor beneficiază, opţional, bărbaţii care ocupă o funcţie publică”.

    Amendamentul a fost însuşit de comisie.


	    S-a avut în vedere corelarea cu celelalte prevederi legislative care permit, la alegere,  şi bărbaţilor să beneficieze de concediu pentru creşterea şi îngrijirea copiilor, precum şi protecţia bărbaţilor care ocupă o funcţie publică pe timpul cât se află într-o asemenea situaţie.

	    Ca urmare, textul 

art. 75(1) va avea următoarea redactare: 

“(1) Femeile care ocupă o funcţie publică au dreptul, potrivit legii, la concediu de maternitate şi la concediu pentru creşterea şi îngrijirea copiilor. De concediu pentru creşterea şi îngrijirea copiilor beneficiază, opţional, bărbaţii care ocupă o funcţie publică”.
	

	22.
	    Art. 80

    “(1) În caz de deces al funcţionarului public, membrii familiei care, potrivit legii, au dreptul la pensie de urmaş, primesc, pe o perioadă de 3 luni, salariul de bază din ultima lună de activitate a funcţionarului public decedat. De asemenea, în cazul decesului funcţionarului public, persoanele care au dreptul

la pensie de urmaş vor primi un ajutor neimpozabil reprezentând salariul net primit de funcţionarul public pe ultimele trei luni”. 
	    Domnul deputat Konya Hammar-Alexandru a propus introducerea în cuprinsul tezei a doua a alin. (1) al art. 80, a precizării cuantumului ajutorului neimpozabil ce se acordă persoanelor care au dreptul la pensie de urmaş în cazul decesului funcţionarului public.

    Amendamentul a fost însuşit de comisie.

    Ca urmare, alin.(1) al art. 80 va avea următoarea redactare:

     “În caz de deces al funcţionarului public, membrii familiei care, potrivit legii, au dreptul la pensie de urmaş, primesc, pe o perioadă de 3 luni, salariul de bază din ultima lună de activitate a funcţionarului public decedat. De asemenea, în cazul decesului funcţionarului public, persoanele care au dreptul la pensie de urmaş vor primi un ajutor neimpozabil reprezentând cuantumul salariului net primit de funcţionarul public pe ultimele trei  luni”.
	    Pentru claritatea textului şi eliminarea oricăror echivocuri în interpretarea lui.   

	23.
	    Art. 84

    “(3) Prevederile alin. 2 nu se aplică în cazul desemnării unui funcţionar public din aceste servicii publice ca reprezentant al acestora în consiliile de administraţie ale unor regii autonome sau ca mandatar al statului, judeţului, oraşului sau comunei ori cenzor într-o societate comercială în care statul, judeţul, oraşul sau comuna deţin cel puţin 10% din capitalul social”.
	    Domnul deputat Wittstock Eberhard-Wolfgang a propus o ameliorare redacţională a textului acestui alineat prin înlocuirea sintagmei “din aceste servicii publice ca reprezentant al acestora” cu sintagma “ca reprezentant al unui serviciu public”.

    Amendamentul a fost însuşit de membrii comisiei.

    În consecinţă, alin.(3) al 

art. 84 va avea următoarea redactare:

“(3) Prevederile alin.(2) nu se aplică în cazul desemnării unui funcţionar 

public ca reprezentant al unui serviciu public în consiliile de administraţie ale unor regii autonome sau ca mandatar al statului, judeţului, oraşului sau comunei ori cenzor într-o societate comercială în care statul, judeţul, oraşul sau comuna deţin cel puţin 10% din capitalul social”.
	    S-a avut în vedere claritatea exprimării şi asigurarea unei eleganţe redacţionale a textului.

	24.
	    Art. 101

    “(1) Comisiile paritare îşi dau avizul în toate 

problemele de natura celor prevăzute la art. 99, precum şi în orice alte situaţii, la solicitarea conducătorului serviciului public”.
	    Domnul deputat Wittstock Eberhard-Wolfgang  a propus 

înlocuirea “art. 99” cu “art. 100”.

    Amendamentul a fost însuşit de comisie.

    Aşadar, textul alin.(1) al art. 101 va avea următoarea redactare:

“(1) Comisiile paritare îşi dau avizul în toate problemele de natura celor

prevăzute la art. 100, precum şi în orice alte situaţii, la solicitarea conducătorului serviciului public”.


	    Pentru a se înlătura eroarea evidentă din text, dat fiind faptul că articolul 101 nu are legătură cu 

art. 99 din proiect, ci cu art. 100.

	0.
	1.
	2.
	3.

	25. 
	     Art. 110

    “(1) Funcţionarii care, la data intrării în vigoare a prezentului statut, sunt încadraţi în serviciile publice ale statului, judeţului, oraşului sau comunei, pentru a deveni funcţionari publici sunt obligaţi ca, în termen de cel mult doi ani, să susţină un examen pentru a fi investiţi în funcţiile publice pe care le ocupă. Examenul se susţine conform procedurii prevăzute în prezentul statut”.
	    Domnul deputat Konya Hammar-Alexandru a propus  reducerea termenului prevăzut în proiect, de la 2 ani la cel mult şase luni, în vederea susţinerii examenului necesar pentru ca funcţionarii încadraţi actualmente în servicii publice să fie investiţi în funcţiile publice pe care le ocupă. 

    Textul alin.(1) va suna astfel:

“Funcţionarii care, la data intrării în vigoare a prezentului statut, sunt încadraţi în serviciile publice prevăzute la art. 3, din prezenta lege, pentru a deveni funcţionari publici, sunt obligaţi ca, în termen de cel mult 6 luni, să susţină un examen pentru a fi investiţi în funcţiile publice pe care le ocupă.

Examenul se susţine conform procedurii prevăzute în prezentul statut”.
	    Autorul consideră că termenul de doi ani, prevăzut pentru susţinerea examenului de către persoanele încadrate în serviciile publice la data intrării în vigoare a statutului, este prea lung. El poate genera o stare de provizorat pentru funcţionarii care nu vor fi investiţi în funcţiile publice până la susţinerea examenului, fapt ce va avea un şir de consecinţe negative asupra funcţionării serviciilor publice.




II. Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 5

    “(1) Poate ocupa o funcţie publică persoana fizică care îndeplineşte următoarele condiţii:

a) are numai cetăţenia română şi domiciliul în România;

b) cunoaşte limba română;

c) are vârsta de 18 ani împliniţi, dacă legea specială nu prevede o vârstă mai mare;

d) are capacitate deplină de exerciţiu;

e) este apt din punct de vedere medical pentru îndeplinirea atribuţiilor şi competenţelor ce-i revin din funcţia publică pe care urmează să o ocupe;

f) are o ţinută morală şi civică care să răspundă exigenţelor funcţiei publice pe care urmează să o ocupe;

g) îndeplineşte condiţiile de studii şi de vechime în specialitate prevăzute de lege pentru funcţia publică în care urmează să fie numit;

h) nu a fost condamnat pentru săvârşirea cu intenţie a unei infracţiuni contra siguranţei statului, contra persoanei, contra patrimoniului, contra autorităţii, precum şi pentru orice altă infracţiune săvârşită cu intenţie, care l-ar face incompatibil cu funcţia
	    Domnul deputat Konya Hammar-Alexandru a propus completarea art. 5 alin. (1) cu o nouă literă (b1), având următorul conţinut:

“b1) cunoaşte limba (limbile) minorităţii (minorităţilor) naţionale în localităţile în care aceasta (acestea) au o pondere însemnată”.

    Amendamentul a fost respins de membrii comisiei.
	    Introducerea acestui amendament este necesară deoarece singură cunoaşterea limbii române de către funcţionarii publici din localităţile în care există o minoritate sau minorităţi naţionale nu este suficientă  în vederea unei bune funcţionări a administraţiei publice şi a unei comunicări cât mai fireşti şi directe dintre cetăţeni şi deţinătorii de funcţii publice.

	0.
	1.
	2.

	publică pe care urmează să o ocupe. În caz de reabilitare, acesta poate ocupa numai funcţii publice de execuţie.

i) are gradul profesional necesar ocupării funcţiei;

j) a promovat concursul sau examenul organizat pentru ocuparea funcţiei publice”.
	
	

	2.
	    Art. 5

    “(1) Poate ocupa o funcţie publică persoana fizică care îndeplineşte următoarele condiţii:

h) nu a fost condamnat pentru săvârşirea cu intenţie a unei infracţiuni contra siguranţei statului, contra persoanei, contra patrimoniului, contra autorităţii, precum şi pentru orice altă infracţiune săvârşită cu intenţie, care l-ar face incompatibil cu funcţia publică pe care urmează să o ocupe. În caz de reabilitare, acesta poate ocupa numai funcţii publice de execuţie”.
	    Domnul deputat Liviu Mera a propus modificarea părţii finale a acestui text – ultima frază – după cum urmează:

 “Nici în caz de reabilitare aceasta nu mai poate ocupa funcţii publice”.

    Amendamentul nu a fost însuşit de membrii comisiei.
	    Autorul a avut în vedere că funcţionarul public trebuie să fie mai presus de orice suspiciune, considerând că nici reabilitarea nu-l face apt să mai ocupe vreo funcţie publică.

	3.
	    Art. 31

    “(2) În situaţia în care, în ultimii 2 ani, funcţionarul public a fost notat cu calificativul “insuficient”, conducătorul serviciului public poate propune acestuia trecerea într-o funcţie inferioară. Dacă propunerea nu este acceptată, se procedează la eliberarea din funcţie”.
	    Domnul deputat Liviu Mera a propus reformularea alin.(2)  al 

art. 31, după cum urmează:

“În situaţia în care în ultimii 2 ani, funcţionarul public a fost notat cu calificativul “insuficient”, se procedează la eliberarea sa din funcţie”.

    Amendamentul nu a fost însuşit de comisie.
	    Autorul a considerat că notarea în doi ani consecutivi cu calificativul “insuficient” a unui funcţionar public  crează o situaţie ce nu mai justifică menţinerea respectivului funcţionar într-o asemenea funcţie.


PREŞEDINTE,

Marţian Dan

